ทำด้วยใจ
คนเขียนมาเล่าเรื่องตำรวจจราจรกลางว่า เมื่อวันที่ 20 ม.ค.ขับรถผ่านบนทางด่วนรอยต่อทางด่วนโทลล์เวย์ดินแดง เห็นตำรวจจราจรกำลังทำความสะอาดล้างถนน ฉีดน้ำลดพิษปริมาณฝุ่นละออง PM 2.5 ในอากาศ,ถือเป็นเรื่องที่ดี การฉีดน้ำนอกจากชะล้างสิ่งสกปรกบนท้องถนน และช่วยลดปริมาณฝุ่น ลดการสะสมของฝุ่นได้อีกด้วย เป็นภาพแปลกตา ไม่ค่อยเห็นตำรวจจราจรออกมาล้างถนน ดูแลประชาชนขนาดนี้มาก่อน,พอกลับมาบ้าน ได้เห็นข่าวจึงทราบว่า เป็นแนวคิดโครงการของ พล.ต.ต.นิธิธร จินตกานนท์ ผบก.จร. ที่นำตำรวจในสังกัด บก.จร.ทำกิจกรรม จิตอาสา เราทำความดีด้วยหัวใจ บรรเทาผลกระทบจากฝุ่นละอองในอากาศ โดยฉีดน้ำล้างค่าฝุ่นละออง,4 จุดหลักในพื้นที่ กทม.,ตามข่าวตำรวจจราจรไล่ทำความสะอาดจุดแรกถนนแจ้งวัฒนะ หน้าศูนย์ราชการแจ้งวัฒนะ จุดที่ 2 ถนนลาดพร้าว แยกรัชดา-ลาดพร้าว จุดที่ 3 ถนนรามคำแหง ฟู้ดแลนด์ใกล้แยกรามคำแหง จุดที่ 4 บนทางด่วนบริเวณรอยต่อทางด่วนโทลล์เวย์ดินแดง,ใช้รถฉีดน้ำของ บก.อคฝ. ฉีดน้ำไปในอากาศในลักษณะเป็นละอองน้ำ ฉีดทุก 3 นาที ใช้เวลา 1 ชั่วโมง ลดค่าฝุ่นละอองที่ลอยอยู่ในอากาศ,ตามข่าว กรมควบคุมมลพิษ ได้ชี้แจงกรณีการฉีดน้ำเพื่อลดปริมาณค่าฝุ่นละออง PM 2.5 ตามหลักวิทยาศาสตร์โมเลกุลน้ำมีขนาดใหญ่กว่าโมเลกุลฝุ่น PM 2.5,ทำให้ฝุ่นไม่จับตัวกับน้ำ,ช่วยบรรเทาลดปริมาณของฝุ่น PM 2.5 บรรเทาเบาบางลงมาได้บ้างไม่มากก็น้อย จึงอยากเขียนมาชมเชย ผบก.จร.ที่นำลูกน้องออกมาทำความดีด้วยตนเอง เป็นจิตอาสาที่ทำให้ประชาชนคนใช้รถใช้ถนนได้ประโยชน์,คนที่เขียนมาบอกว่า เป็นคนหนึ่งที่ใช้เส้นทางจราจรช่วงรอยต่อด่วนโทลล์เวย์ดินแดงเป็นประจำ เห็นภาพตำรวจจราจรโบกรถจัดจราจร บางครั้งเห็น พล.ต.ต.นิธิธรลงมาโบกระบายการจราจรด้วยตัวเอง,ทำให้การจราจรไหลลื่นดีกว่าแต่ก่อนมาก,จะเขียนมาชมเชยหลายครั้ง พอได้มาเห็นภาพตำรวจจราจรร่วมกันทำ จิตอาสา ช่วยเหลือบรรเทาความกังวลใจของพี่น้องชาวกรุงเทพฯที่ได้รับผลกระทบจากฝุ่นละออง ภาพตำรวจจราจรช่วยกันฉีดน้ำในอากาศ ฉีดน้ำล้างค่าฝุ่นละออง 4 จุดหลักรอบกรุงเทพฯ,ยิ่งตอกย้ำได้ว่าเป็นตำรวจจราจรยุคใหม่ ยกระดับการให้บริการทุกเรื่อง,ทำเพื่อประชาชนจริงๆ.,เพลิงพยัคฆ์,pluengpayak@thairath.co.th, 
คนเขียนมาเล่าเรื่องตำรวจจราจรกลางว่า เมื่อวันที่ 20 ม.ค.ขับรถผ่านบนทางด่วนรอยต่อทางด่วนโทลล์เวย์ดินแดง เห็นตำรวจจราจร 
ตำรวจจราจร,ฝุ่นละออง,ถนนลาดพร้าว,เลขที่1 วิภาวดีฯ,เพลิงพยัคฆ์